CELEX: 32018R1508
Language: bg
Date: 2018-10-10 00:00:00
Title: Регламент за изпълнение (ЕС) 2018/1508 на Комисията от 10 октомври 2018 година за определяне на коефициента за амортизация, който трябва да се прилага при изкупуване на обезмаслено мляко на прах в условията на публична интервенция през отчетната 2019 година

11.10.2018   
               
               
                  BG
               
               
                  Официален вестник на Европейския съюз
               
               
                  L 255/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1508 НА КОМИСИЯТА
         от 10 октомври 2018 година
         за определяне на коефициента за амортизация, който трябва да се прилага при изкупуване на обезмаслено мляко на прах в условията на публична интервенция през отчетната 2019 година
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 20, параграф 4 от него,
         след консултации с Комитета по земеделските фондове,
         като има предвид, че:
         
                     (1)
                  
                  
                     В член 3, параграф 1, буква д) от Делегиран регламент (ЕС) № 906/2014 на Комисията (2) се предвижда финансиране на амортизацията на земеделските продукти, съхранявани в публичните интервенционни складове.
                  
               
                     (2)
                  
                  
                     В точки 1, 2 и 3 от приложение V към Делегиран регламент (ЕС) № 906/2014 се определят правилата за изчисляване на процента на амортизация, който трябва да се приложи под формата на коефициент. Процентът на амортизация в момента на закупуване на селскостопанските продукти не трябва да надхвърля разликата между цената на закупуване и приблизително изчислената цена на продажба на всеки продукт. Този процент се определя за всеки продукт преди началото на всяка отчетна година. Освен това Комисията може да ограничи амортизацията в момента на изкупуване до част от този процент на амортизация, но тази част не може да бъде по-малка от 70 % от общата амортизация.
                  
               
                     (3)
                  
                  
                     Следователно следва да се определи коефициентът за обезмаслено мляко на прах, които държавите членки трябва да прилагат към месечните стойности на изкупуване през отчетната 2019 година.
                  
               
                     (4)
                  
                  
                     В интерес на доброто управление на разходите, финансирани от Европейския фонд за гарантиране на земеделието, Комисията следва да бъде уведомена за разходите, произтичащи от прилагането на коефициентите на амортизация,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            По отношение на обезмасленото мляко на прах, което се изкупува в условията на публична интервенция и се складира или се поема от държавите членки в периода между 1 октомври 2018 г. и 30 септември 2019 г., държавите членки прилагат коефициент на амортизация в размер на 0,21 към стойността на обезмасленото мляко на прах, закупувано всеки месец.
         
         
            Член 2
            Държавите членки уведомяват Комисията за размера на разходите, произтичащи от прилагането на коефициента на амортизация, предвиден в член 1 от настоящия регламент, като за целта подават декларациите за разходи, съставени в съответствие с Регламент за изпълнение (ЕС) № 908/2014 на Комисията (3).
         
         
            Член 3
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 1 октомври 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 октомври 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 347, 20.12.2013 г., стр. 549.
         
            (2)  Делегиран регламент (ЕС) № 906/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на разходи за публична интервенция (ОВ L 255, 28.8.2014 г., стр. 1).
         
            (3)  Регламент за изпълнение (ЕС) № 908/2014 на Комисията от 6 август 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).